ইসমাহিলা উয়েদ্রাওগো
ওয়ান্দেপাঙ্গা ইসমাহিলা উয়েদ্রাওগো (ফরাসি: Ismahila Ouédraogo; জন্ম: ৫ নভেম্বর ১৯৯৯; ইসমাহিলা উয়েদ্রাওগো নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে গ্রিক ক্লাব পিএওকে বি এবং বুর্কিনা ফাসো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ২০১৫–১৬ মৌসুমে, বুর্কিনাবি ক্লাব কেওজেডএএফ-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কেওজেডএএফ-এর হয়ে তিন মৌসুম অতিবাহিত করার পর ২০১৮–১৯ মৌসুমে তিনি দুয়ানেসে যোগদান করেছেন। ২০২১–২২ মৌসুমে, তিনি দুয়ানেস হতে গ্রিক ক্লাব পিএওকে বিতে-এ যোগদান করেছেন। উয়েদ্রাওগো ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।